**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Двадесет пете посебне сједнице Народне скупштине Републике Српске**

**заказане за 14. децембар 2021. године**

Двадесет пета посебна сједница Народне скупштине Републике Српске заказана је за 14. децембар 2021. године у Бањој Луци.

На основу члана 27 став 2 Пословника Народне скупштине Републике Српске („Службени гласник Републике Српске“, број 66/20) предсједник Народне скупштине Републике Српске донио је Одлуку о давању овлашћења потпредсједнику Народне скупштине Републике Српске Денису Шулићу, број 02/1-021-904/21 од 19. новембра 2021. године, ради привремене спријечености.

Потпредсједник Народне скупштине Републике Српске Денис Шулић (у даљем тексту потпредсједник) отворио је Двадесет пету посебну сједницу и обавијестио присутне да је Влада Републике Српске доставила допис, број 04.2-011-379/21 од 14. 12. 2021. године, којим повлачи Захтјев за сазивање посебне сједнице Народне скупштине Републике Српске, број 04.2-011-362/21, упућен предсједнику Народне скупштине Републике Српске, дана 7. 12. 2021. године.

Сходно наведеном захтјеву Владе Републике Српске 25. посебна сједница Народне скупштине Републике Српске није одржана.

У складу са чланом 174 став 10 Пословника Народне скупштине Републике Српске саставни дио овог записника је стенограм од странице, тонски и видео-запис Двадесет пете посебне сједнице Народне скупштине Републике Српске.

**ГЕНЕРАЛНИ СЕКРЕТАР ПОТПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Денис Шулић***